丁噹拜完月老開騷就畀人求婚 單膝下跪遞求婚戒指
2024年04月08日 12:01
東網電視
更多新聞短片
「全民情歌天后」丁噹日前結束台北、高雄3場「夜遊A Night Tour」演唱會,隨即就趕往廣州開騷,心情大好嘅佢仲用廣州地標搞Gag道:「廣州的小蠻腰(廣州塔)下班了,丁噹的小蠻腰上班了。」時隔2年再同廣州粉絲見面嘅佢,亦心情大靚道:「這次會讓大家解鎖我的很多面向,夠有誠意吧?」並以歌曲《夜遊》為演唱會拉開序幕。
然而,正當現場粉絲陶醉喺丁噹靚聲之際,突然有一位男粉絲無預警衝到台下,拎出戒指向丁噹求婚,令丁噹受寵若驚之餘,亦忍唔住分享自己開騷前去咗五台山拜月老,點知正式開騷就畀人求婚外,更透露道原來係第一次畀人求婚,嚇到個腦一片空白嘅同時,亦睇得對方比佢仲緊張,皆因對方將求婚戒指嘅盒背對佢,而演出結束後丁噹亦喺社交網祝福該名粉絲道:「祝福你能早日遇到未來的另一半,被你疼愛在手掌心的女孩,以後可以帶她一起來看我的演唱會。」